Lees is 'n fees! | Netwerk24
Die Laerskool Jan Celliers in Johannesburg het onlangs 'n Lekkerlees-week as deel van sy akademiese verrykingsaktiwiteite aangebied. Magda van Biljon, destyds op Wielie walie te sien, was een van die gassprekers.
Die week het met 'n storie­ontbyt begin. Ouers het die dag saam met hul kinders bygewoon en op die rugbyveld vir 'n piekniek uitgespan.
Magda van Biljon het Laerskool Jan Celliers besoek.
Book Buddies het op die tweede dag ingeloer en gedeeltes uit jeugboeke voorgelees. Op dag drie het onderwysers stories vir leerlinge van elke graad voorgelees voor die vierde dag se hoogtepunt, toe Van Biljon by die skool 'n draai gemaak het.
"Dit was vir my heerlik om betrokke te wees by hierdie ongelooflike aand saam met die kinders van Jan Celliers," sê Van Biljon.
"Lees is altyd 'n opwindende avontuur en die skool maak die ontdekkingsreis een groot fees."
Benewens die voorlesings, was daar ook gedurende die week boekverkopings en 'n geleentheid vir leerlinge en onderwysers om soos karakters uit hul gunstelingboeke aan te trek.